Diari Oficial de la Generalitat Valenciana


Sumari del DOGV 8506, del 14-03-2019 (2019/2008)

RESOLUCIÓ de 13 de febrer de 2019, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària (3a) a la declaració d'impacte ambiental corresponent a l'expedient 92/02-AIA Requena.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8506

Data del DOGV
:   14-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/2008


Data del document
:   13-02-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Requena
    * impacte ambiental

RESOLUCIÓ de 13 de febrer de 2019, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària (3a) a la declaració d'impacte ambiental corresponent a l'expedient 92/02-AIA Requena. [2019/2008]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, que estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
  
Publicar en el Diari Oficial de la Generalitat Valenciana la resolució complementària corresponent a l'expedient 92/02-AIA Requena.  
  
  
«Resolució complementària (3a) a la declaració d'impacte ambiental de 6 de febrer de 2003, de la Direcció General de Planificació i Gestió del Medi.  
Expedient: 92/02-AIA.  
Títol: ampliació de planta embotelladora.  
Situació: partida El Pinarejo, Requena (València).  
Promotor: Agua Mineral San Benedetto, SA.  
Òrgan substantiu: Servei Territorial d'Urbanisme (SNU).  
El 6 de febrer de 2003, la Direcció General de Planificació i Gestió del Medi emet declaració d'impacte ambiental del projecte d'ampliació de planta embotelladora, promoguda per Agua Mineral San Benedetto (d'ara endavant, DIA).  
El 27 de juliol de 2009, la Direcció General de Gestió del Medi Natural emet resolució complementària a la DIA en relació amb la modificació del projecte que consisteix en l'ampliació de la capacitat de les aigües residuals procedents de la planta embotelladora.  
  
El 19 de setembre de 2012, la Direcció General d'Avaluació Ambiental i Territorial emet resolució complementària 2a a la DIA en la qual es van modificar els condicionants ambientals 5, 8 i 9.  
En compliment de la DIA i les seues resolucions complementàries, el 24 de juliol de 2018 el promotor del projecte remet el resultat de l'última vigilància ambiental en la qual pot comprovar-se que la gestió dels llots de depuració es realitza a través de gestor autoritzat i té com a destinació final la valorització energètica en planta de biogàs.  
  
D'altra banda, i amb posterioritat a la resolució de 19 de setembre de 2012, va entrar en vigor la Llei 21/2013, d'avaluació ambiental. L'article 52 de la Llei 21/2013 indica que correspon a l'òrgan substantiu o a l'òrgan que determinen les comunitats autònomes el seguiment del compliment de la declaració d'impacte ambiental.  
Per això, i amb la finalitat d'adaptar la declaració d'impacte ambiental als preceptes de la Llei 21/2013, amb la finalitat que cada òrgan exercisca les seues competències segons el que s'ha legalment establit sense que això tinga com a conseqüència la disminució de la protecció ambiental, es modifica el condicionant ambiental número 9 que literalment diu el següent: «La gestió dels llots de depuradora es realitzarà segons el que s'ha disposat legalment; cada dos anys es remetrà un informe a l'òrgan ambiental on es detalle com s'ha efectuat aquest compliment (analítiques, acceptació del residu per gestor autoritzat, etc.)» segons la redacció de la resolució complementària 2a a la DIA.  
  
Consideracions jurídiques  
L'article 13 del Decret 158/2015, de 18 de setembre, del Consell, pel qual s'aprova el reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i Avaluació Ambiental competència sobre l'avaluació ambiental estratègica i de projectes.  
Per tot això, es resol:  
Primer  
Se substitueix el condicionant número 9 de la DIA de 6 de febrer de 2003 i les seues resolucions complementàries pel següent:  
9. La gestió dels llots de depuradora es realitzarà segons la legislació vigent que a cada moment siga aplicable. El promotor ha d'incloure, entre la documentació acreditativa del programa de vigilància ambiental, la relativa a la gestió dels llots de depuració, de manera que l'òrgan amb competència substantiva i l'òrgan competent en matèria de residus puguen, si cal, realitzar les comprovacions oportunes.  
  
  
Segon  
Aquesta resolució complementària no serà objecte de cap recurs sense perjudici dels que, si escau, siguen procedents en via administrativa i judicial contra l'acte pel qual s'autoritza el projecte.  
  
Tercer  
Publicar aquesta resolució complementària en el Diari Oficial de la Generalitat Valenciana de la forma reglamentària, d'acord amb el que es disposa en l'article 41.3 de la Llei 21/2013, de 9 de desembre, d'avaluació ambiental.  
La regulació de la vigència d'aquesta resolució complementària serà l'establida en l'article 43 de la Llei 21/2013.  
  
València, 29 de novembre de 2018.- El director general de Medi Natural i d'Avaluació Ambiental: Antoni Marzo i Pastor.»  
  
València, 13 de febrer de 2019.- El director general de Medi Natural i d'Avaluació Ambiental: Antoni Marzo i Pastor.